open-index/open-wikipedia-markdown huggingface dataset:
Zoznam významných väzňov Mauthausen-Gusenu

Toto je **zoznam významných väzňov** **[[Koncentračný tábor Mauthausen-Gusen|Mauthausen-Gusenu]]**.

## Väzni
* Bernard Aldebert, francúzsky karikaturista (Gusen)
* Józef Bednorz, poľský politik a novinár
* Ludovico Barbiano di Belgiojoso, taliansky architekt (tvorca Gusenského pamätníka) (Gusen)
* Lucien Bunel - Père Jacques de Jesus, francúzsky karmelitánsky mních (Louis Malle mu venoval film "Au revoir mes enfants") (Gusen)
* Jan Buzek, poľský politik z Česko-Slovenska
* José Cabrero Arnal, španielsko-francúzsky karikaturista 
* Marcel Callo, francúzsky aktivista blahorečený pápežom Jánom Pavlom II. (Gusen) 
* Aldo Carpi, taliansky umelec a univerzitný profesor; autor memoárov zachytavajúcich jeho pobyt v Mauthausene a Gusene I (Gusen)
* Jean Cayrol, francúzsky spisovateľ a básnik (Gusen)
* Józef Cebula, katolícky kňaz, blahorečený pápežom Jánom Pavlom II.
* Józef Cyrankiewicz, poľský premiér (1947-1952 a 1956-1970)
* Józef  Czempiel, poľský katolícky kňaz
* Štefan Dubček, slovenský komunistický politik, člen vedúceho aparátu 3. ilegálneho ústredia KSS, otec A. Dubčeka
* Leopold Figl, rakúsky kancelár (1945-1953) a minister zahraničných vecí (1953-1959)
* Stefan Filipkiewicz, poľský maliar
* Edward Godlewski, plukovník Poľskej armády
* Johann Gruber, rakúsky kňaz a člen odporu
* Stanisław Grzesiuk, poľský básnik a spevák, autor *Pięć lat kacetu* (*Päť rokov v KZ*) (Gusen) 
* Roger Heim, francúzsky člen Francúzskej akadémie (Gusen)
* Iakovos Kambanelis, grécky spisovateľ (Gusen)
* Dmitrij Michajlovič Karbyšev, ruský a sovietsky generál ženijných vojsk, in memoriam Hrdina ZSSR
* Włodzimierz Laskowski, poľský katolícky kňaz (Gusen)
* Jan Łęga, poľský politik
* Witold Dzierżykraj-Morawski, plukovník Poľskej armády, posmrtne povýšený na generála
* Gilbert Norman, agent SOE 
* Antonín Novotný, prezident Česko-Slovenska (1957-1968)
* Jan Stanisław Olbrycht, poľský právnik a univerzitný profesor
* Wiktor Ormicki, poľský geograf a univerzitný profesor
* Vincenzo Pappalettera, taliansky antifašista, ktorý v 1967 publikoval "Tu passerai per il camino" ("Odídeš komínom")
* Peter van Pels, známy ako Peter van Daan z denníka Anny Frankovej, jeden zo siedmich židov, ktorí sa s ňou skrývali v Amsterdame.
* Kazimierz Prószyński, poľský  vynálezca a priekopník výroby filmu
* Henryk Sławik, poľský  diplomat, ktorý zachránil počas vojny 5000 židov
* Stanisław Staszewski, poľský básnik a spisovateľ
* Karol Śliwka, poľský politik z Česko-Slovenska
* Ota Šik, český ekonóm a politik
* Grzegorz Timofiejew, poľský básnik
* Simon Wiesenthal, lovec nacistov a vojnových zločincov.

## Referencie


Kategória:Koncentračný tábor Mauthausen-Gusen
ReCAPTCHA

**reCAPTCHA** je projekt implementácie systému CAPTCHA pre pomoc pri digitalizácii kníh. V prvom kroku reCAPTCHA vezme slovo zo skupiny naskenovaných slov, ktoré OCR nedokáže rozpoznať. Neskôr ho predloží človeku na rozpoznanie (podobným spôsobom ako CAPTCHA).

## Ako to pracuje

Na overenie toho, či človek rozpoznal slová správne, sa zobrazujú naraz dve slová. Jedno slovo je známe a druhé pochádza zo skupiny nerozpoznaných slov. Ak užívatelia vložia jedno slovo správne, je predpoklad, že aj druhé slovo by malo byť vložené správne. Užívateľovi nie je známe, ktoré z dvoch zobrazených slov je známe a ktoré nie. Napriek tomuto opatreniu je ešte každé slovo overené viackrát, aby sa tým potvrdila jeho správnosť. 

## Nevýhody

Najväčšou nevýhodou je, že kým CAPTCHA testy sa vykonávajú lokálne, reCAPTCHA testy si vyžadujú prenos dát z centrálneho servera projektu reCAPTCHA, ktorý je jediným zdrojom nerozpoznaných slov. Projekt reCAPTCHA poskytuje zásuvné moduly ako voľne dostupnú službu pre registrovaných užívateľov. Výnimkou sú iba veľké organizácie, ktoré vyžadujú prenosy veľkého objemu dát alebo špeciálne služby - tieto musia za službu platiť. 

## Externé odkazy
* Projekt reCAPTCHA

Kategória:Počítačová bezpečnosť
Kategória:Umelá inteligencia
Kategória:World Wide Web
Kategória:Optické rozoznávanie znakov
Amulet

thumb|Kresba kamenného amuletu objaveného v Rumunsku
thumb|Automat na buddhistické amulety (Nagano, Japonsko)
**Amulet** je predmet, o ktorom sa verí, že nositeľa ochráni svojou magickou silou pred chorobami, nešťastím alebo zlými magickými silami. Boli pripevňované aj na postroje zvierat.

## Opis
Podľa doby a zvykov v danej lokalite sú to pazúry a zuby dravých zvierat, kamene, sklenené koráliky, malé zrkadielka, diamanty a drahé kamene, až po precízne vypracované šperky z drahých kovov v tvare pečatidiel, prsteňov, doštičiek alebo odznakov. Niekedy sa do nich vplietali, vkladali alebo vytepávali modlitby či zaklínadlá. Šperky mohli mať tvar zvierat, ovocia, slnka alebo mesiaca (resp. polmesiaca).

Podobne ako amulet sa nosil aj iný magický predmet - talizman.

## Dejiny
V staroveku sa nosenie talizmanov a amuletov stalo bežným na celom Blízkom východe. Hebrejci však tento zvyk zavrhovali. Pôvodné amulety sa v dnešnej dobe nosia skôr ako módne doplnky, napr. náušnice, prstene a.p.

## Pozri aj
* Talizman

## Iné projekty

Kategória:Symboly
Kategória:Mágia
Talizman

[náhľad|Talizman [Karol Veľký|Karola Veľkého.]]
**Talizman** (z gréckeho slova *telesma* - rituál; pôvodne zo slova *Telos* - výsledok) je predmet, ktorý mal nositeľovi prinášať šťastie, resp. iné (*magické*) výhody. V mágii sa využíva na rôzne rituály. Tvarom, materiálom aj spracovaním sa podobá ďalšiemu magickému predmetu - amuletu.

## Pozri aj
*amulet

Kategória:Symboly
Kategória:Magické predmety
Hugenoti

**Hugenoti** bol bežný názov prívržencov kalvinizmu vo Francúzsku od polovice 16. storočia do 90. rokov 18. storočia (teda do konca ich prenasledovania, po ktorom sa začalo pre nich používať vo Francúzsku označenie protestanti). Hugenotské hnutie sa rozšírilo hlavne na juhu a západe Francúzska v prvej polovici 16. storočia. Patrila k nemu aj časť šľachty – Bourbonovci, rod Coligny, vojvodovia z Condé a i. - ktorá využívala názorovú opozíciu hugenotov v boji s kráľovskou mocou.

## Dejiny
right|thumb|Kríž Hugenotov
* 1534 – od tohto roku hugenotov prenasledoval štát
* 1559 – *Confessio Gallicana*
* 1562 až 1594 - päť náboženských vojen s katolíkmi, na čele katolíckej strany stál rod Guise (podporovaný Španielskom), hugenoti sa zas spojili s anglickou kráľovnou Alžbetou I.
* 24. 8. 1572 – Bartolomejská noc, masaker hugenotov katolíkmi, po ktorej hugenoti vytvorili na juhu Francúzska prakticky samostatné územie
* 1598 - Nantský edikt, po ktorom získali náboženskú slobodu a politickú rovnoprávnosť
* 1629 – zvláštne politické práva boli oklieštené kardinálom Richelieuom
* 1685 – zrušenie Nantského ediktu vyústilo do prenasledovania, mnohí hugenoti emigrovali, hlavne do Ameriky, Južnej Afriky, Holandska, Švajčiarska a Nemecka. Táto emigrácia, najmä remeselníkov a obchodníkov, spôsobila Francúzsku vážnejšie ekonomické straty. Sloboda bola hugenotom zaručená až v priebehu Francúzskej revolúcie.

## Iné projekty
.

## Externé odkazy
* Hugenotská historická spoločnosť (po anglicky)
* Hugenotská historická spoločnosť (digitálne zbierky) (po anglicky) 
* Národná hugenotská spoločnosť (po anglicky) 
* Hugenotská spoločnosť v Amerike (po anglicky)

Kategória:Protestantizmus
Hugenoti
Hugenoti
Drezúrne jazdenie

náhľad|Drezúrne jazdenie
náhľad|Drezúrne jazdenie na Olympijských hrách 1980
**Drezúra** alebo **drezúrne jazdenie** je jazdecké odvetvie. 
   
## Dejiny
Základy modernej drezúry boli založené v Taliansku v období renesancie, kde v roku 1532 šľachtic *Frederico Grisone* založil *[[Neapol]]skú jazdeckú akadémiu*. Na túto školu nadväzuje i *[[Španielsko|španielska]] vysoká jazdecká škola* vo Viedni a francúzska škola v *Cadre Noir* v Saumure. Všetky základné prvky vysokej školy boli vytvorené v rámci vojenského výcviku, a teda v praxi plnili významnú bojovú funkciu.
    
## Jazdectvo
Úspech správneho jazdenia, či už len pre potešenie alebo v ktoromkoľvek jazdeckom odvetví, sa skrýva v drezúre, pretože jej cieľom je dosiahnutie absolútneho súladu koňa s jazdcom. Drezúra ako šport je príprava koňa do výnimočne vysokej úrovne. Pri vykonávaní drezúrnych úloh má kôň pôsobiť dojmom, že vlastne všetko, čo sa od neho žiada, robí dobrovoľne a "sám". Jeho chody majú byť pravidelné, uvoľnené a pružné, reagovať má aktívne celým telom na najjemnejšie pomôcky jazdca (ako napr. napnutie či uvoľnenie bedrových svalov v pravom momente, nepatrná zmena ťažiska jazdca apod.). Všetky cviky musia byť dosiahnuté bez zjavnej námahy jazdca.
    
Súťažné úlohy sa predvádzajú na drezúrnom obdĺžniku s rozmermi 60 x  alebo 20 x . Obdĺžnik je rozdelený písmenami, ktoré označujú presné miesto, kde majú byť určené cviky vykonané. Všetci súťažiaci predvádzajú rovnaké predpísané úlohy (s výnimkou súťaží voľnej zostavy), ktoré sú prispôsobené stupňu obťažnosti súťaže. Zbor rozhodcov hodnotí chody, poslušnosť koňa, sed jazdca i správnosť a účinnosť pomôcok. Každý rozhodca udelí jednu známku za každý cvik a známku za celkový dojem (0 – 10), pričom 0 znamená nevykonanú úlohu a 10 je najvyššie hodnotenie – vynikajúce. Konečná známka je priemerom známok všetkých rozhodcov. Dvojica sa najvyššou dosiahnutou známkou vyhráva.

## Iné projekty

## Externé odkazy
*Federation Equestre Internationale (FEI)
*US Equestrian Federation
*US Dressage Federation
*British Dressage


Kategória:Jazdectvo
Hart Memorial Trophy

**Hart Memorial Trophy** je každoročné ocenenie pre hráča NHL, ktorý je najcennejším hráčom (tzv. MVP) za základnú časť sezóny. Trofej bola prvá individuálna v histórii NHL, udeľuje sa od roku 1924. Je pomenovaná podľa Davida Harta. Doposiaľ ju vyhralo 51 hráčov. Najviackrát ju získal Wayne Gretzky a to deväťkrát.

## Víťazi Hart Memorial Trophy

Kategória:Trofeje a ocenenia NHL
Centuriálny snem

**Centuriálny snem** alebo **stotinový snem** (po latinsky *comitia centuriata*) bolo ľudové zhromaždenie v antickom Ríme, v ktorom sa ľudia schádzali vojensky organizovaní do stotín podľa veľkosti majetku (*centuriae*).

Jeho zriadenie sa pripisuje šiestemu rímskemu kráľovi Serviovi Tulliovi v polovici 6. storočia pred Kr., jeho obdobou bolo zavedenie majetkového cenzu aténskym politikom Solónom v roku 594/593 pred Kr. Týchto stotín bolo 193, z toho 98 stotín tvorili jazdci (*equites*) a 1. (majetková) trieda, 95 – ostatní občania. Pretože majetní občania mali nadpolovičnú väčšinu hlasov, zabezpečili si politickú moc a rozhodovanie v štáte.

Na stotinovom sneme sa volili najvyšší rímski úradníci – konzul, prétor a cenzor, prijímali sa zákony, rozhodovalo sa o mieri a o vojne. V súdnictve pôsobilo toto zhromaždenie ako odvolací súd pre rímskych občanov, ktorí mali právo odvolať sa proti rozhodnutiu úradníka najmä pri hrdelných trestoch (*ius provocationis*).

Význam stotinového snemu trval prakticky počas celého obdobia rímskej republiky (509 pred Kr. – 1. stor. pred Kr.), jeho význam čiastočne zatlačili rozhodnutia plebejského snemu (*contio plebis*).

Kategória:Politika v starovekom Ríme
Kolónia (osada)

**Kolónia** alebo zastarano **osada** je územie obývané istým národom v cudzom etnickom prostredí. Zvyčajne býva založené na mieste s geografickým alebo hospodárskym významom.

## Dejiny
Prvé kolónie začali zakladať Gréci približne okolo 8. storočia pred Kr. ako príčinu narastajúceho nedostatku potravín (hlavne obilia) v hustejšie zaľudnených "materských" osadách. V neskoršom období sa osady osamostatnili a stali sa štátnymi útvarmi s vlastnou ústavou.

Existovalo viacero druhov kolónií: 
* vojenská kolónia 
* poľnohospodárska kolónia 
* štátna kolónia.

Kategória:Urbánna geografia
Raleigh (Severná Karolína)

**Raleigh** je hlavné mesto amerického federálneho štátu Severná Karolína a sídlo okresu Wake County. Je známe ako mesto dubov. 

Je to druhé najväčšie mesto v Severnej Karolíne, po meste Charlotte. V metropolitnej oblasti mesta žije vyše 914-tisíc obyvateľov. Raleigh patrí medzi najrýchlejšie rastúce mestá Spojených štátov. Bolo pomenované po Walterovi Raleighovi.

## Osobnosti mesta
* Andrew Johnson (* 1808 - † 1875), 17. prezident USA
* Daniel Little McFadden (* 1937), ekonometrik
* Reginald VelJohnson (* 1952), herec
* Robert Duncan McNeill (* 1964), herec, producent a režisér
* Emily Procterová (* 1968), herečka
* Michael C. Hall (* 1971), herec
* Jeff Hardy (* 1977), wrestler
* Evan Rachel Wood (* 1987), herečka

## Partnerské mestá
*  Compiègne, Francúzsko
*  Kingston upon Hull, Anglicko, Spojené kráľovstvo
*  Kolomna, Rusko
*  Rostock, Nemecko

## Referencie


## Iné projekty

## Externé odkazy
* Oficiálna stránka mesta 

Kategória:Mestá v Severnej Karolíne
Kategória:Hlavné mestá štátov USA
Pasadena

**Pasadena** môže byť:
* sídlo v USA:
** Pasadena (Kalifornia)
** Pasadena (Texas)
** Pasadena (Maryland)
* sídlo v Kanade:
** Pasadena (Newfoundland)
* sídlo v Austrálii, predmestie Adelaide, pozri Pasadena (Južná Austrália)
* planétka, pozri 2200 Pasadena
* televízny seriál, pozri Pasadena (seriál)
* americká ponorka, pozri USS Pasadena (SSN-752)
* lode Amerického námorníctva, pozri USS Pasadena

## Pozri aj
* Pasadena Hills, Missouri
* Pasadena Park, Missouri
* Pasadena Records
Kolónia

**Kolónia** môže byť:
* územie alebo osada v cudzom etnickom prostredí, pozri kolónia (osada)
* inonárodné osídlenie, skupina na území určitého národa, menšina
* závislé a využívané územie, závislá a využívaná krajina, pozri kolónia (geopolitika)
* prenesene: skupina ľudí odlišujúca sa od prostredia, v ktorom žije
* zoskupenie malých obytných budov tvoriacich celok (napr. robotnícka kolónia)
* osada vôbec
* v biológii a ekológii: 
** účelové zoskupenie jedincov rovnakého druhu, pozri kolónia (ekológia)
** súbor mikroorganizmov v kultúre pochádzajúci z jednej bunky
* miestna časť obcí: 
** Bíňa, pozri Kolónia (Bíňa)
** Boťany, pozri Kolónia (Boťany)
** Kútniky, pozri Kolónia (Kútniky)
** Michal na Ostrove, pozri Kolónia (Michal na Ostrove)
** Veľké Trakany, pozri Kolónia (Veľké Trakany)
* časť miest:
** Bratislava, mestská časť Devínska Nová Ves, pozri Paulinské
** Liptovský Mikuláš, pozri Malá Kolónia a Veľká Kolónia
** Hnúšťa, mestská časť Likier
Connecticut Open

**Pilot Pen Tennis** (v rokoch 1990 až 1998 hraný ako **Volvo International**) je tenisový turnaj profesionálnych hráčov, ktorý sa hrá v New Haven od roku 1990. Turnaj sa hrá tesne pred štvrtým a posledným grandslamovým turnajom v sezóne US Open na rovnakom povrchu DecoTurf.

V rokoch 1998 až 2004 sa nehrala mužská časť turnaja. V roku 2005 sa muži do New Heaven vrátili a hrajú súčasne so ženami.

Turnaj Pilot Pen je tiež súčasťou US Open Series, šesťtýždňovej letnej tenisovej sezóny 10 významných severoamerických turnajov, ktoré vyúsťujú do US Open. Turnaj sa hrá každý rok v polovici augusta. 

## Výsledky
### Mužská dvojhra

### Ženská dvojhra

### Mužská štvorhra

## Externé odkazy
* Oficiálna stránka turnaja

Kategória:Tenisové turnaje v USA
Podolský potok

**Podolský potok** môže byť:

* prítok Dudváhu na Strednom Považí, pozri Podolský potok (prítok Horného Dudváhu)
* prítok Moravice v českom Sliezsku, pozri Podolský potok (prítok Moravice)
Podolský potok (prítok Horného Dudváhu)

**Podolský potok** je potok na Strednom Považí, v juhozápadnej časti okresu Nové Mesto nad Váhom. Je to ľavostranný prítok Horného Dudváhu, meria 4 km a je tokom IV. rádu.

## Prameň
Pramení na styku Malých Karpát a Podunajskej pahorkatiny, v podcelku Trnavská pahorkatina, v časti Podmalokarpatská pahorkatina, na juhovýchodnom úpätí Veľkého Plešivca (483,8 m n. m.) v nadmorskej výške približne 270 m n. m. 

## Opis toku
Od prameňa tečie sprvu východojuhovýchodným smerom, postupne sa stáča na juhovýchod a následne na krátkom úseku na juh. Z pravej strany potom priberá prítok (198,0 m n. m.) z lokality Pod hájikmi a odtiaľ už pokračuje juhovýchodným smerom. Napokon podteká cestu II. triedy č. 504, preteká intravilánom obce Podolie, pričom zároveň vstupuje do podcelku Dolnovážska niva, do časti Dudvážska mokraď. Na východnom okraji obce ústi v nadmorskej výške cca 176 m n. m. do Horného Dudváhu.

## Referencie

Kategória:Potoky na Slovensku
Kategória:Povodie Dudváhu
Kategória:Vodné toky v Trnavskej pahorkatine
Kategória:Vodné toky v Dolnovážskej nive
Kategória:Vodné toky v okrese Nové Mesto nad Váhom
Kategória:Podolie (okres Nové Mesto nad Váhom)
Kategória:Častkovce
Kaguya (sonda)

**Kaguya** (po japonsky かぐや, predtým známa ako **SELENE**) bola dlho pripravovaná mesačná sonda japonskej agentúry JAXA. Bola vypustená v roku 2007, pričom v tom čase išlo o najkomplexnejšiu misiu na prieskum prirodzeného satelitu Zeme od čias projektu Apollo. Primárna misia pôvodne plánovaná na jeden rok bola predĺžená až do júna 2009 a počas tohto obdobia sonda veľmi presne zmapovala povrch Mesiaca, získala podrobné topografické a gravitačné merania a preštudovala podpovrchovú štruktúru ako aj tenkú atmosféru nášho satelitu.

## Pomenovanie sondy
Sonda bola až do júna 2007 oficiálne označovaná ako *SELENE* (skratka z angl. *SELenological and ENgeneering Explorer*, *Lunárny a inžiniersky prieskumník*) teda menom gréckej bohyne mesiaca. Spolu s presným určením dátumu štartu však bola premenovaná na Kaguya, čo je meno japonskej rozprávkovej princeznej, ktorá prišla na Zem z Mesiaca.

## Prístroje na palube
right|thumb|Štart sondy Kaguya
* terénna kamera (Terrain Camera TC) – rozlíšenie až /px
* röntgenový fluorescenčný spektrometer (X-Ray Flourescence Spectrometer XRS)
* lunárny magnetometer (Lunar Magnetometer LMAG)
* spektrálny profilovač (Spectral Profiler SP) – rozlíšenie ×/px)
* mnohopásmový zobrazovač (Multi-band Imager MI) – rozlíšenie vo viditeľnom svetle /px, v infračervenom /px
* kamera s vysokým rozlíšením (High Definition Television Camera HDTV)
* laserový výškomer (Laser Altimeter LALT)
* lunárny radar (Lunar Radar Sounder LRS)
* gama spektrometer (Gamma-Ray Spectrometer GRS)
* spektrometer nabitých častíc (Charged Particle Spectrometer CPS)
* plazmový analyzátor (Plasma Analyzer PACE)
* zobrazovač vrchnej atmosféry a plazmy (Upper Atmosphere and Plasma Imager UPI)
* rádiový vysielač (Radio Science)

Sonda má na svojej palube aj dva subsatelity – **Okina** a **Ouna**, ktoré sa oddelujú na obežnej dráhe Mesiaca a ktoré majú zabezpečiť spojenie Zeme so sondou Kaguja aj vtedy, keď je na odvrátenej strane Mesiaca. Oba subsatelity zároveň doplňujú niektoré vedecké merania z Kaguje.
## Priebeh letu
Kaguja odštartovala 14. septembra 2007 z kozmodrómu Tanegašima pomocou nosnej rakety H-2A. Spočiatku bola navedená na vysoko eliptickú obežnú dráhu Zeme, po korekciách dráhy úspešne prešla 3. októbra na selenocentrickú obežnú dráhu. 9. októbra sa od Kaguje oddelil subsatelit Okina a 12. októbra ho nasledoval subsatelit Ouna. Po ukončení skúšok všetkých systémov sondy začala Kaguja 21. decembra pravidelné vedecké merania. Kaguja zanikla 10. júna 2009, pričom narazila na mesačný povrch na mieste o súradniciach 65.5° j.š. a 80.4° v.d.

Subsatelit Okina zanikol nárazom o mesačný povrch už 12. februára 2009, Ouna by mala byť stále na orbite.
## Externé odkazy
* Domáca stránka projektu Kaguya 

### Zdroje


Kategória:Sondy JAXA
Kategória:Mesačné sondy
Kategória:Prieskum Mesiaca
Kategória:Kozmonautika v 2007
Kategória:Úspešné sondy
Malá Bytča

**Malá Bytča** je mestská časť Bytče.

## Polohopis
Mestská časť je od centra mesta vzdialená necelé 2 km v smere na Považskú Bystricu. Do roku 1947 bola samostatnou obcou. S najväčšou mestskou časťou (čiže *Veľkou Bytčou*) ju spája Malobytčianska cesta. Cez Malú Bytču preteká rieka Váh.

## Dejiny
Prvá historická zmienka o obci je z roku 1250, podľa ktorej ju uhorský kráľ Belo IV. spolu s Hvozdnicou daroval po ničivom vpáde Mongolov bánovi Filipovi a potom jeho synom. Samotný názov Malá Bytča sa prvý raz spomína v listine, ktorú vydal považskobystrický dedičný richtár Blažej v roku 1409. 

## Kultúra a zaujímavosti
### Pamiatky
* Kaplnka nanebovzatia Panny Márie, jednoloďová pôvodne eklektická stavba s pravouhlým záverom a vežou tvoriacou súčasť jej hmoty, zo začiatku 20. storočia. Stavba bola v posledných rokoch rozšírená a interiér modernizovaný, čím stratila historický charakter. Fasády sú členené segmentovo ukončenými oknami, veža má ihlancovú helmicu.

## Referencie

## Iné projekty

## Externé odkazy
* Oficiálna stránka mesta Bytča
* Neofickálna stránka mestskej časti

Kategória:Bytča
Kategória:Mestské časti na Slovensku
Obuchovský potok

**Obuchovský potok** je potok na Strednom Považí, v juhozápadnej časti okresu Nové Mesto nad Váhom. Je to pravostranný prítok Horného Dudváhu, meria 5,3 km a je tokom IV. rádu.

## Prameň
Pramení v Malých Karpatoch, v podcelku Čachtické Karpaty, v časti Plešivec, na východnom úpätí Drieňovice (454,3 m n. m.) a východne od osady Ošmek, v nadmorskej výške približne 260 m n. m. 

## Opis toku
Najprv tečie na východ, potom sa oblúkom stáča na juhojuhovýchod, pričom vstupuje do Podunajskej pahorkatiny, do podcelku Trnavská pahorkatina, do jej časti Podmalokarpatská pahorkatina a preteká osadou Podolské kopanice. Následne priberá pravostranný prítok od osady Korytnianske kopanice, stáča sa juhovýchodným smerom a preteká osadou Obuchovci. Napokon vstupuje na Dolnovážsku nivu, do časti Dudvážska niva, oblúkom sa stáča najprv na východoseverovýchod, podteká cestu II. triedy č. 504 a preteká intravilánom obce Podolie. Južne od centra obce sa stáča a k ústiu pokračuje juhovýchodným smerom. Do Horného Dudváhu sa vlieva juhojuhovýchodne od obce v nadmorskej výške cca 170 m n. m.

## Referencie

Kategória:Potoky na Slovensku
Kategória:Povodie Dudváhu
Kategória:Vodné toky v Čachtických Karpatoch
Kategória:Vodné toky v Trnavskej pahorkatine
Kategória:Vodné toky v Dolnovážskej nive
Kategória:Vodné toky v okrese Nové Mesto nad Váhom
Kategória:Podolie (okres Nové Mesto nad Váhom)
Šindelák

**Šindelák** je potok na Strednom Považí, v južnej časti okresu Myjava. Je to pravostranný prítok Podkylavského potoka, meria 6,8 km a je tokom VI. rádu.

Pramení v Myjavskej pahorkatine na juhozápadnom svahu Rovienok (Lipovca; 498,7 m n. m.), v zalesnenom území v lokalite Dlhý vŕšok, v nadmorskej výške približne 432 m n. m. Najprv tečie severojužným smerom, opúšťa zalesnené územie, stáča sa juhovýchodným smerom a preteká osadou Podminárová. Ďalej priberá pravostranný prítok z osady Trvajová a tiež dlhší ľavostranný prítok (2,8 km) z oblasti Krajnianskej hory na východnom svahu Rovienok. Severojužným smerom následne preteká osadou Šindelovci, sprava priberá prítok (2,1 km) z východojuhovýchodného svahu Zadného vŕšku (475,5 m n. m.) a stáča sa viac-menej na východ. Nasleduje pravostranný prítok z osady Mosnákovci, potok sa stáča najprv na severoseverovýchod, pri osade Beňovci ďalej na východ, pričom zľava priberá prítok z lokality Bočina. Následne sa na krátkom úseku rozvetvuje na dve ramená, sprava priberá prítok od osady Jancovské, opätovne sa vetví na dve ramená, tečie popri osade Bendovci a stáča sa juhovýchodným smerom. Tečie ešte popri osadách Uhríkovci a Pagáčovci a pri osade Mosnovci, na území obce Podkylava, sa v nadmorskej výške cca 218 m n. m. vlieva do Podkylavského potoka.

## Referencie

Kategória:Potoky na Slovensku
Kategória:Povodie Dudváhu
Kategória:Vodné toky v Myjavskej pahorkatine
Kategória:Vodné toky v okrese Myjava
Kategória:Priepasné
Kategória:Košariská
Kategória:Podkylava
Južný Málosmadulu

[right|400px|thumb|Administratívny atol [Bá (atol Južný Málosmadulu je "dvojatol" hore).]]

**Južný Málosmadulu** () je zemepisný názov atola administratívne spadajúceho pod atol Bá na Maldivách. Patrí medzi menšie atoly. Nachádza sa 5 km južne od Severného Málosmadulu a 12 km severne od atolu Goidú. Pozostáva z 10 obývaných (Kudarikilu, Kamadú, Kendú, Kihádú, Donfanu, Daravandú, Málos, Édafusi, Hitádú,  Tuládú) dvoch ostrovov využívaných na priemyselné účely (Kunfunadú, Dunikolu) a 54 neobývaných ostrovov. Atol je dlhý 45 km (severovýchod - juhozápad) a široký 30 km.

## Externé odkazy

Stránka Oceandots + obrázok atola z vesmíru  - anglicky

Kategória:Bá
Letné olympijské hry 2000

thumb|Oficiálna fotografia
**XXVII. letné olympijské hry** sa konali od 15. septembra do 1. októbra 2000 v austrálskom Sydney.

Sydney získalo právo usporiadať olympiádu v roku 1993, keď v poslednom kole získalo o 2 hlasy viac ako čínsky Peking.

Medzi hranými športami bolo po prvýkrát taekwondo, triatlon či skoky na trampolíne.

## Medailová bilancia
náhľad|Olympijská pochodeň použitá počas hier v Sydney.

## Slovenská výprava
Slovenská výprava tvorila 112 športovcov. Krajina získala päť medailí: 1 zlatú, 3 strieborné a 1 bronzovú.
* Peter a Pavol Hochschornerovci - zlato (C2, vodný slalom muži)
* Martina Moravcová - 2x striebro (plávanie, 200 metrov voľný štýl a 100 metrov motýlik)
* Michal Martikán - striebro (C1, vodný slalom muži)
* Juraj Minčík - bronz (C1, vodný slalom muži)

## Referencie


## Pozri aj
* Futbal na Letných olympijských hrách 2000 – muži
* Letné paralympijské hry 2000

## Externé odkazy
* LOH 2000 na oficiálnej stránke MOV 


2000
Kategória:Šport v 2000
Kategória:Šport v Sydney
OH
Kategória:2000 v Austrálii
Bukovinský potok (prítok Chtelničky)

**Bukovinský potok** je potok na Strednom Považí, v západnej časti okresu Piešťany. Je to ľavostranný prítok Chtelničky, meria 2,7 km a je tokom V. rádu.

## Prameň
Pramení v Malých Karpatoch, v geomorfologickom podcelku Brezovské Karpaty, južne od kóty 411,8 m v nadmorskej výške približne 335 m n. m. 

## Opis toku
Najprv tečie juhojuhovýchodným smerom, v lokalite Pavlíková priberá krátky ľavostranný prítok, stáča sa na juhozápad a sprava priberá prítok prameniaci východne od kóty 371,0 m. Následne sa esovito stáča, zľava priberá krátky prítok vznikajúci severne od samoty Cerník a stáča sa severojužným smerom. Napokon sa severoseverozápadne od obce Chtelnica vlieva v nadmorskej výške cca 229,5 m n. m. do vodnej nádrže Chtelnica.

## Referencie

## Iné projekty

Kategória:Potoky na Slovensku
Kategória:Povodie Dudváhu
Kategória:Vodné toky v Brezovských Karpatoch
Kategória:Vodné toky v okrese Piešťany
Kategória:Dolný Lopašov
Kategória:Chtelnica
Yellowcard

**Yellowcard** je americká rocková/pop punková skupina, založená v roku 1997 v Jacksonville v štáte Florida v USA.

Skupina oficiálne debutovala v roku 1997 albumom Midget Tossing, no skutočnú popularitu si získala v roku 2003, čiže po vydaní albumu Ocean Avenue. Rovnako sa nazýva aj skladba na tomto albume.

V roku 2022 po 5 rokoch od posledného albumu a "rozpadu" kapely, oznámili reunion, budú hrať na RIOT FEST v Septembri 2022.

## Zloženie skupiny
### súčasní členovia
* Ryan Key - spev, gitara
* Sean Mackin (spev, viola)
* Ryan Mendez (gitara)
* Josh Portman - basová gitara
### Bývalí členovia
* Ben Dobson (1997 - 2000) - spev
* Todd Clarry (1997 - 2001) - gitara, spev
* Warren Cooke (1997 - 2002) - basová gitara 
* Alex Lewis (2003 - 2004) - basová gitara, zadné vokály
* Ben Harper (1997 - 2005) - akustická gitara 
* Peter Mosely (2005 - 2009) - basová gitara
* Sean O'Donnell (2010-2012) - basová gitara
* Longineu Parsons (1997 - 2014) - bicie

## Diskografia
### Štúdiové albumy
* *[[Midget Tossing]]* (1. apríl 1997)
* *[[Where We Stand]]* (1999)
* *[[One For The Kids]]* (17. apríl 2001)
* *[[Ocean Avenue]]* (22. júl 2003)
* *[[Lights and Sounds]]* (26. január 2006)
* *[[Paper Walls]]* (17. júl 2007)
* *[[When You're Through Thinking, Say Yes]]* (22. marec 2011)
* *[[Southern Air]]* (2012)

### EP
* *[[Still Standing]]* (2000)
* *[[The Underdog EP]]* (9. júl 2002)

## Iné projekty

## Externé odkazy
* Oficiálna stránka skupiny
* Oficiálne fórum 

## Referencie

Kategória:Poppunkové hudobné skupiny USA
Thajské písmo

**Thajské písmo** je abugida (alfasylabické písmo), ktorá sa používa na zápis thajčiny a niektorých menšinových jazykov v Thajsku.

Má 44 spoluhláskových grafém, 15 samohláskových symbolov, ktoré sa združujú do 28 samohláskových foriem a 4 tonálne znamienka.

## Externé odkazy
* thai2english - prepis thajského písma do latinky a slovník thajčiny (en)

Kategória:Písmo
Kategória:Tajské jazyky
Billy Talent

**Billy Talent** je kanadská punková skupina, založená v roku 1993 v Mississauga, v Ontáriu v Kanade. Zo začiatku mala názov *Pezz*. Pod týmto názvom nahrali svoj prvý album s názvom Watoosh!. Neskôr si zmenili názov na *Billy Talent*. Za 10 rokov svojej existencie si vytvorili svojský hudobný štýl. Inšpirovali sa skupinami ako The Clash, Rage Against the Machine či Jane's Addiction.

Ich album Billy Talent z roku 2003 získal v Kanade dve platinové platne a album Billy Talent II z roku 2006 3 platinové platne.

V januári 2016 musel bubeník Aaron Solowniuk, ktorý trpí roztrúsenou sklerózou a pocítil zhoršenie svojho stavu, prerušiť svoje pôsobenie v kapele na neurčito. V súčasnosti za neho zaskakuje Jordan Hastings z kapely Alexisonfire, ktorý tiež bubnoval na novom albume, Afraid of Heights.

## Zloženie skupiny
* Ben Kowalewicz - spev
* Ian D'Sa - gitara, spev
* Jon Gallant - basová gitara, spev
* Aaron Solowoniuk - bicie (pauza od roku 2016)

### Hosť
* Jordan Hastings - bicie (od roku 2016; zastupuje Solowniuka)

## Diskografia
### Štúdiové albumy
* *[[Watoosh!]]* (1998) (ako *Pezz*)
* *[[Billy Talent (album)|Billy Talent]]* (2003)
* * [[Billy Talent II]]* (2006)
* * [[Billy Talent III]]* (2009)
* * [[Dead Silence]]* (2012)
* Afraid Of Heights (2016)

### EP
* *[[Demoluca]]* (1993) (ako Pezz) 	
* *[[Dudebox]]* (1994)(ako Pezz) 	
* *[[Try Honesty EP]]* (2001)

### DVD
* *[[Scandalous Travelers]]* (2004)
* *[[666 (album)|666]]* (2007)

## Iné projekty

## Externé odkazy
* Oficiálna stránka skupiny
* 

Kategória:Kanadské hudobné skupiny
Kategória:Rockové hudobné skupiny
Kategória:Hudobné skupiny z 1993
Romanizácia

**Romanizácia** môže byť:
* v histórii: pôsobenie kultúrneho, jazykového a podobného vplyvu starovekého Ríma resp. podliehanie tomuto vplyvu, pozri romanizácia (dejiny)
* pôsobenie kultúrneho, jazykového a podobného vplyvu Románov resp. podliehanie tomuto vplyvu, pozri romanizácia (Románi)
* v teológii: presadzovanie rímskej liturgie, pozri romanizácia (liturgia)
* v jazykovede (neologizmus z angličtiny, podľa slovenských slovníkov nesprávny): prepis do latinky (najmä z písem východoázijských jazykov), pozri transliterácia
Game Boy Advance

**Game Boy Advance** (často označovaná akronymom **GBA**) je prenosná herná konzola vyrobená firmou Nintendo, uvedená na trh v roku 2001 ako nástupca konzoly Game Boy Color.

## Hardvér

Game Boy Advance je spätne kompatibilný s hrami pre Game Boy a Game Boy Color, vďaka vstavanému Zilog Z80 procesoru (rovnaký procesor, ktorý bol použitý v Game Boy Color).

### Technická špecifikácia

* CPU: 16.8 MHz 32-bit ARM7TDMI
* RAM: 32kb + 96kb VRAM (interná CPU), 256kb WRAM (externá CPU)
* Displej: TFT LCD, 240x160 pixelov
* Paleta farieb: 15bitové RGB (32,768 farieb)
* Farebné zobrazenie: Displej môže naraz zobrazovať 512 farieb v "znakovom móde" a 32 768 farieb v "bitmapovom móde" 
* Komunikácia: Nintendo Game Link kábel

## Verzie
Oficiálna podpora konzoly trvala od roku 2001 do roku 2008. Počas tohto životného cyklu spoločnosť Nintendo vydala dve upravené verzie.

Každý model sa dočkal viacerých špeciálnych a limitovaných verzií: rôzne farebné prevedenia a grafické prvky na tele konzoly.

### Game Boy Advance SP
Game Boy Advance SP sa začal predávať v roku 2003 a predstavoval radikálnu zmenu konzoly. Namiesto pôvodného horizontálneho dizajnu bola táto konzola vyklápacia, namiesto AA článkov používala dobíjateľnú lítiovo-iónovú batériu a displej bol plne podsvietený. Vďaka týmto úpravám sa medzi kritikmi často považuje za najlepší model tejto série konzol.

### Game Boy Micro
Druhým upraveným modelom bol Game Boy Micro. Ten sa vyznačoval svojím miniatúrnym, ultra prenosným dizajnom, avšak nedočkal sa finančného úspechu, čo bolo zapríčinené tým, že nebol spätne kompatibilný so starými Game Boy hrami, ale najmä tým, že bol na trh vydaný v roku 2005: rok po vydaní novšej konzoly Nintendo DS.

Dizajnovo bol tento model špecifický aj tým, že obsahoval vymeniteľné kryty.

## Konkurencia
Konkurencia na túto konzolu bola: Neo Geo Pocket Color, Bandai SwanCrystal, Game Park 32, Tapwave Zodiac a Nokia N-Gage.

## Pozri aj
* Nintendo DS

Kategória:Herné konzoly
Kategória:Nintendo
Atellanská fraška

**Atellanská fraška** alebo **atellana** (lat. mn. č. *fabulae Atellanae, ludi Atellani, ludi Osci*; podľa mesta Atella v Kampánii, ktoré malo povesť mesta hlupákov) je stará juhotalianska jednoaktová improvizovaná ľudová fraška so stálymi typmi (táravý hlupák Bucco, hrbatý šarlatán Dossenus a podobne). Atellanské frašky sú pôvodný zdroj rímskeho divadla. Považujú sa za predchodkyne comedie del´arte. Je to výsostné improvizované divadlo - využíva žargón a nárečia s nenáročnou ale drsnou komikou, ktorá mala za úlohu rozjasať publikum. Vyvinula sa z prvotných predstavení etruských hercov divadelných scén.

Kategória:Divadlo
Tromen

**Tromen** je neaktívny stratovulkán, nachádzajúci sa v argentínskej provincii Neuquén. Vrchol sopky je tvorený dvoma kalderami s rozmermi 3,5&nbsp;km. Masív je tvorený prevažne andezitmi a dacitmi, jeho vek sa odhaduje na koniec pleistocénu až začiatok holocénu. Erupcia z roku 1822 nebola potvrdená, tak vek poslednej aktivity ostáva bližšie neurčený.

## Iné projekty
.

## Externé odkazy
* www.volcano.si.edu - stratovulkán Tromen na Global Volcanism Program 

Kategória:Sopky Argentíny
Kategória:Stratovulkány
Kategória:Vrchy v Argentíne
Kategória:Vrchy v Andách
Kategória:Trojtisícovky v Argentíne
Karol Horák

**Karol Horák** (* 13. september 1943, Katarínska Huta (Cinobaňa)) je slovenský spisovateľ, dramatik a literárny a divadelný vedec.

## Životopis
Študoval na Filozofickej fakulte UPJŠ v Prešove (1960 – 1965), kde dodnes učí (aj) dejiny divadla. Vedie študentské divadlo. Žije v Košiciach.

## Dielo
### Próza
*1974 – *Dve prózy*
*1977 – *Cukor*
*1979 – *Súpis dravcov*
*2013 – *Medzivojnový muž*

### Dráma
*
*1971 – *Džura*
*1975 – *Živý nábytok*
*1976 – *Tip-top biotop alebo Blšinec*
*1980 – *Šu-šu-Šukšin*
*1981 – *Elementaristika*
*1984 – *Medzivojnový muž*
*1985 – *Inšpirácia alebo Sizyfos po slovensky*
*1987 – *Evanjelium podľa Jonáša (Záborského)*
*1988 – *Cesta*
*1990 – *Skaza futbalu v meste K.*
*1992 – *Nulový bod*
*1993 – *Európa! Ó, Európa...*
*1995 – *Apokalypsa podľa Janka Kráľa*
*1995 – *Nové pokušenie Antona*
*1996 – *... príď kráľovstvo tvoje*
*1997 – *Svedectvo krvi*
*2000 – *Mesianistova hlava*
*2001 – *La musica*
*2002 – *Arbitráž*
*2003 – *A. I. Dobrjanskij*
*2004 – *Komorné hry*, súborné vydanie hier (*Chronosov zub*, *Arbitráž*, *La Musica*, *Spätné zrkadlo*, *Hrdzavý dážď*, *Vyššie, tam je srdce*)
*2005  - Spätné zrkadlo 
*2007 – *Domov z plastelíny (faidra, vertikálny rez)*
*2007 - Prachy žúr a svetlo večné (BDKE)
*2009 – *Buridanov osol*
*2013 - Svedectvo krvi 
*2014 - Človek etudový alebo konšpirácia 
*2015 – *Prorok Štúr a jeho tiene*
*2015 - Muž zlaté srdca, podtitul Životné osudy Petra Pavla Gojdiča 
*2017 - Prešovský krvavý súd 
*2017 - Od kráľovstva ducha ku kráľovstvu človeka alebo Lux mentium, čiže svetlo myslenia 
*2021 - BORODÁČ alebo Tri sestry 

## Ocenenia
* 2013 – Order Zasługi Rzeczypospolitej Polskiej, za mimoriadny prínos pri rozvoji poľsko-slovenskej kultúrnej spolupráce, najmä pri popularizácii poľského divadelného umenia
*2014 – Cena prezidenta Slovenskej republiky za mimoriadne zásluhy o kultúrny rozvoj Pribinov kríž II. triedy udelený Ivanom Gašparovičom, pri príležitosti Nového roka a výročia vzniku samostatnej Slovenskej republiky
*2020 – Cena za mimoriadny prínos v oblasti divadla, Slovenské centrum AICT (Medzinárodná asociácia divadelných kritikov)
*2020 – Krištáľové krídlo za rok 2020 – Mimoriadna cena

## Referencie

## Literatúra
* Dagmar Inštitorisová: *Čítanie v mysli dramatika (Karola Horáka).* Bratislava : Tatran, 2007. 200 s. - .
* Dagmar Inštitorisová: *Labirynty* *Karola Horáka - twórcy teatralnego i literata*. Kraków : Towarzystwo Słowaków w Polsce, 2018. 144 s. .

Kategória:Slovenskí spisovatelia
Kategória:Slovenskí dramatici
Kategória:Slovenskí divadelní vedci
Kategória:Laureáti Pribinovho kríža II. triedy
Kategória:Osobnosti z Cinobane
Kategória:Držitelia Krištáľového krídla
GeForce FX

**GeForce FX** je súhrnné označenie grafických čipov spoločnosti nVidia. Je to v poradí piata generácia GeForce. Čipy GeForce FX už nie sú delené do dvoch tried Ti a MX ako v prípade starších čipov triedy Geforce 2, Geforce 3 a Geforce 4. Odlahčené tzv. low-end verzie sa označujú ako XT.

## GeForce FX jadrá
* NV30 - GeforceFX 5800 / 5800 Ultra
* NV31 - GeforceFX 5600 / 5600 Ultra / 5600XT
* NV34 - GeForceFX 5200 / 5200 Ultra / 5500
* NV35 - GeforceFX 5900 / 5900 Ultra / 5900XT
* NV36 - GeforceFX 5700 / 5700 Ultra
* NV38 - GeforceFX 5950

Kategória:Grafické karty NVIDIA
Puesto Cortaderas

**Puesto Cortaderas** je troskový kužeľ, nachádzajúci sa v Argentíne. Leží pomerne izolovaný od hlavnej andskej reťaze, na východnom úpätí Ánd. Je tvorený prevažne bazaltami.

## Externé odkazy
* www.volcano.si.edu – troskový kužeľ Puesto Cortaderas na Global Volcanism Program 

Kategória:Sopky Argentíny
Kategória:Troskové kužele
Trocon

**Trocon** je názov komplexu lávových dómov, nachádzajúcich sa v argentínskej provincii Neuquén. Komplex je tvorené prevažne dacitmi a andezitmi, jeho vrchol tvoria dva krátery a pyroklastický kužeľ, ktorý je pôvodcom lávového prúdu, nachádzajúceho sa na východnej strane. Vek komplexu je odhadovaný na holocén.

## Externé odkazy
* www.volcano.si.edu - komplex Trocon na Global Volcanism Program 

Kategória:Sopky Argentíny
Kategória:Lávové dómy
Kategória:Vrchy v Argentíne
Kategória:Vrchy v Andách
Sociálnodemokratická alternatíva (združenie)

**Sociálnodemokratická alternatíva** je občianske združenie na Slovensku angažujúce sa v oblasti filozofie a politiky.

## Externé odkazy
* 

Kategória:Občianske združenia na Slovensku
Vlajka Guamu

right|thumb|250px|Vlajka Guamu

**Vlajka [[Guam]]u** – na tmavo modrom červene lemovanom liste je uprostred segment v tvare sférického dvojuholníka, taktiež červene lemovaný, nesúci obraz guamskej pečate: na nej je obraz ústia rieky Agana, plachetnicová loďka a kokosová palma, všetko v prirodzených farbách. Cez stred obrazu je horizontálny červený nápis *GUAM*.

Kanoe pripomína odvahu starých Čamorrov, ktorý tieto malé plavidlá obratne používali k prekonaniu Tichého oceánu. Kokosová palma, vyrastajúca z neúrodného piesku, symbolizuje snahu o lepšiu budúcnosť.

Vlajka bola zavedená roku 1917, guamský kongres ju prijal roku 1948, červený okraj bol pridaný roku 1960. Môže sa vztyčovať iba vedľa vlajky USA.

Kategória:Guam
Guam
Jaseňový potok

**Jaseňový potok** je potok na Dolnom Považí, v severnej časti okresu Trnava. Je to ľavostranný prítok Hornej Blavy, meria 4,6 km a je tokom V. rádu.

## Prameň
Pramení v Malých Karpatoch, v podcelku Brezovské Karpaty, v časti Dobrovodská kotlina, v priestore Dobrovodského krasu na juhojuhozápadnom úpätí Vrátna (576,1 m n. m.) v nadmorskej výške približne 305 m n. m. 

## Opis toku
Na hornom toku tečie viac-menej juhovýchodným smerom, následne vytvára oblúk prehnutý na východ a stáča sa na juhozápad, pričom ďalej už tečie na styku kotliny s Malými Karpatmi. Z pravej strany potom priberá prítok prameniaci južne od kóty 383,4 m, prechodne tečie severojužným smerom a zľava priberá prítok (249,9 m n. m.) z juhovýchodného svahu Jaseňového vrchu (342,4 m n. m.). Od tohto sútoku tečie takmer až k ústiu po hranici medzi okresmi Trnava na pravom a Piešťany na ľavom brehu (cca 1,3 km) juhojuhozápadným smerom. Napokon sa stáča na západ a juhojuhovýchodne od obce Dobrá Voda ústi v nadmorskej výške cca 224 m n. m. do Hornej Blavy.

## Referencie

## Pozri aj
* Zoznam vodných tokov v povodí Váhu

## Iné projekty

Kategória:Potoky na Slovensku
Kategória:Povodie Dudváhu
Kategória:Vodné toky v Brezovských Karpatoch
Kategória:Vodné toky v okrese Trnava
Kategória:Vodné toky v okrese Piešťany
Kategória:Dobrá Voda (okres Trnava)
Kategória:Chtelnica
Dubnícky potok (prítok Hornej Blavy)

**Dubnícky potok** je potok na Dolnom Považí, na rozhraní okresov Piešťany a Trnava. Je to ľavostranný prítok Hornej Blavy, meria 2,2 km a je tokom V. rádu. Potok tečie na území CHKO Malé Karpaty.

## Prameň
Pramení v Malých Karpatoch, v geomorfologickom podcelku Brezovské Karpaty, na juhojuhovýchodnom svahu Dubníka (332,5 m n. m.) v nadmorskej výške približne 300 m n. m. 

## Opis toku
Od prameňa tečie najprv na krátkych úsekoch na západ a juhozápad, potom sa oblúkom stáča na západ, pričom sprava priberá krátky prítok z juhozápadného svahu Dubníka a zároveň až k ústiu vytvára hranicu medzi okresmi Piešťany na ľavom a Trnava na pravom brehu (cca 1,2 km). Na dolnom toku mení smer toku na juhozápad a v blízkosti osady Dolná Skalová, severoseverozápadne od obce Dechtice, ústi v nadmorskej výške cca 214 m n. m. do Hornej Blavy.

## Referencie

Kategória:Potoky na Slovensku
Kategória:Povodie Dudváhu
Kategória:Vodné toky v Brezovských Karpatoch
Kategória:Vodné toky v okrese Piešťany
Kategória:Vodné toky v okrese Trnava
Kategória:Chtelnica
Kategória:Dechtice
Kategória:Dobrá Voda (okres Trnava)
Nostradamus

**Nostradamus**, vlastným menom **Michel de Nostredame** (* 14. alebo 21. december 1503, Saint-Rémy-de-Provence, Francúzsko – † 1. alebo 2. júl 1566, Salon-de-Provence) bol francúzsky astrológ, lekárnik, lekár a údajný jasnovidec, ktorý už za svojho života bol známy svojimi predpoveďami budúcnosti.

## Životopis
Najprv si získal slávu vynachádzavým používaním liekov a uplatňovaním nových liečebných postupov počas morových epidémií v Aix a Lyone v rokoch 1546 až 1547. Predstavivosť svojich súčasníkov potom zaujal zbierkou rýmovaných veštieb výrazne apokalyptického ladenia, nazvanou *Proroctvá*. Zbierku vydal roku 1555. Jeho sláva mu získala kráľovskú priazeň. Druhé, rozšírené vydanie zbierky z roku 1558 venoval práve francúzskemu kráľovi Henrichovi II. Po nástupe Karola IX. na trón v roku 1560 bol Nostradamus vymenovaný za kráľovského lekára. Jeho proroctvá aj naďalej vyvolávali špekulácie a spory. V roku 1781 ich rímskokatolícka cirkev odsúdila.

## Predpovede
Prvé proroctvo, ktoré je známe, urobil Nostradamus v roku 1538, keď stretol mnícha so stádom svíň a oslovil ho "vaša svätosť". Mních Pereti Felice, ktorého Nostradamus oslovil, sa o pol storočia neskôr stal pápežom, známym pod menom Sixtus V. 

Rovnako sa splnilo aj  proroctvo v ktorom Nostradamus predpovedal smrť kráľa Henricha II.: "*Mladý lev premôže starého na bojovom poli v osobnom súboji: Prepichne oči v zlatej klietke, dve zranenia v jednom, potom zomrie krutou smrťou*." Po smrti kráľa bolo toto štvorveršie považované za veľmi výstižné a zrozumiteľné. Henrich II., ktorý mal symbol leva vo svojom osobnom erbe, sa totiž zúčastnil rytierskeho zápasu s veliteľom gardy na  turnaji usporiadanom na počesť svadby jeho dcéry s Filipom II. Španielskym. Montgomeryho kopija sa pri súboji zlomila, jej úlomok kráľa poranil na krku, ale väčšia časť kopije mu prenikla pozlátenou mriežkou brnenia do oka a prenikla až do mozgu. Utrpenie kráľa nakoniec po desiatich dňoch ukončila smrť. 

## Iné projekty

Kategória:Astrológovia
Kategória:Francúzski lekári
Planinka

**Planinka** je potok na Dolnom Považí, v severnej časti okresu Trnava. Je to pravostranný prítok Hornej Blavy, meria 2,6 km a je tokom V. rádu.

## Prameň
Pramení v Malých Karpatoch, v podcelku Brezovské Karpaty, v lokalite Obora, východne od kóty 405,5 m v nadmorskej výške približne 310 m n. m. 

## Opis toku
Od prameňa tečie sprvu na krátkom úseku na východ, potom sa stáča juhovýchodným smerom, preteká popri osade Planinka na pravom brehu, stáča na severovýchod a sprava priberá krátky prítok z juhozápadného svahu Lažtekov (334,0 m n. m.). Napokon sa esovito stáča, k ústiu pokračuje severovýchodným smerom a severozápadne od osady Dolná Skalová (na území obce Dechtice, severoseverozápadne od nej) sa v nadmorskej výške cca 216 m n. m. vlieva do Hornej Blavy.

## Referencie


Kategória:Potoky na Slovensku
Kategória:Povodie Dudváhu
Kategória:Vodné toky v Brezovských Karpatoch
Kategória:Vodné toky v okrese Trnava
Alfred Russel Wallace

**Alfred Russel Wallace** (* 8. január 1823 - † 7. november 1913) bol britský biológ, antropológ a geograf. Svoju teóriu evolúcie vypracoval nezávisle od Charlesa Darwina, s ktorým neskôr aj napriek názorovým nezhodám spolupracoval.

## Iné projekty
 

Kategória:Anglickí biológovia
Kategória:Anglickí antropológovia
Kategória:Evoluční biológovia
Chasing Cars

**„Chasing Cars“** je v poradí tretí singel od skupiny Snow Patrol, pochádzajúci z ich štvrtého albumu *[[Eyes Open]]*. Singel vyšiel 24. júla 2006 vo Spojenom kráľovstve. Tento singel dosiahol veľké úspechy aj v USA najmä potom, čo odznel v americkom seriáli *[[Klinika Grace]]*. Singel „Chasing Cars“ sa radí medzi najúspešnejšie piesne z roku 2006, čo dokazuje aj fakt, že v Spojenom kráľovstve obsadil vo výročnej hitparáde 2006 14. miesto. Singel „Chasing Cars“ bodoval aj na Slovensku, najvyššie sa prebojoval na 59. miesto.

## História
Snow Patrol odprezentovali singel „Chasing Cars“ už v roku 2005 počas turné k albumu *Final Straw*. Keďže mal singel na turné veľký úspech, členovia skupiny sa rozhodli, že skladbu zaradia na ďalší album. Od tej doby prešiel singel „Chasing Cars“ viacerými úpravami, najväčší zásach sa týkal textovej stránky piesne. 

Gary Lightbody, frontman skupiny Snow Patrol, považuje singel „Chasing Cars“ za najúprimnejšíu a najmilostnejšiu skladbu, akú kedy zložil. 

Singel „Chasing Cars“ sa objavil v mnohých televíznych seriáloch. Za spomenutie stojí seriál *One Tree Hill* alebo *[[Klinika Grace]]* (skladba zaznela v poslednom dieli II. série).

## Formáty a obsah CD singla
* **UK Promo** (júl 2006)
# „Chasing Cars“ [radio verzia] - 4:10
# „Chasing Cars“ [album verzia] - 4:27

* **UK CD** (24. júl 2006)
# „Chasing Cars“ [album verzia] - 4:27
# „It Doesn't Matter Where, Just Drive“ - 3:37

* **CD pre Európu** (octóber 2006)
# „Chasing Cars“ [album verzia] - 4:27
# „Play Me Like Your Own Hand“ - 4:15
# „It Doesn't Matter Where, Just Drive“ - 3:37

* **USA Promo** (júl 2006)
# „Chasing Cars“ [Top 40 Edit] - 3:58

* **USA iTunes singel** (6. jún 2006)
# „Chasing Cars" [Live in Toronto] - 4:28

* **Špeciálna nemecká verzia**
# „Chasing Cars“
# „You're All I Have“ (live from BNN)
# „How To Be Dead“ (live from BNN)
# „Chasing Cars“ (live from BNN)

## Umiestnenie v hitparádach

## Umiestnenie na Slovensku

Kategória:Piesne z 2006
Kategória:Piesne Snow Patrol
Kategória:Single z 2006
Kategória:Single Snow Patrol
Vlajka Norfolku

right|thumb|250px|Vlajka Norfolku

**Vlajka [[Norfolk (ostrov)|Norfolku]]** má tri zvislé pruhy: zelený, biely a zelený (7:9:7); uprostred bieleho pruhu je vyobrazenie stožiarovitého, pravidelne vetveného stromu *araukária* (Araucaria heterophylla) v zelenej farbe. Tento strom, rozšírený záhradníkmi po celom svete, dosahuje vo svojej vlasti výšku 60 m a je tak monumentálnym symbolom Norfolku.

Vlajka bola zavedená roku 1980.

Norfolk (ostrov)
Kategória:Norfolk
Hlavina

**Hlavina** môže byť:

*časť mesta Stará Turá, pozri Hlavina (Stará Turá)
*časť obce Čermany, pozri Hlavina (Čermany)
*prítok Hornej Blavy v povodí Dudváhu, pozri Hlavina (prítok Hornej Blavy)
*prítok Rudavy v povodí Moravy, pozri Hlavina (prítok Rudavy)

## Pozri aj

*Hlavinka
Hlavina (prítok Hornej Blavy)

**Hlavina** je potok na Dolnom Považí, v severnej časti okresu Trnava. Je to pravostranný prítok Hornej Blavy, meria 2,8 km a je tokom V. rádu.

## Prameň
Pramení v Malých Karpatoch, v podcelku Brezovské Karpaty, severne od kóty 471,8 m v lokalite Ľahký kameň, v nadmorskej výške približne 300 m n. m. 

## Opis toku
Potok tečie prevažne východným smerom, v pramennej oblasti okrajom chráneného územia Ľahký kameň. Potom priberá pravostranný prítok prameniaci severne od kóty 405,5 m v lokalite Na Piešti a následne tečie na styku Dobrovodskej kotliny na ľavom a Malých Karpát na pravom brehu. Napokon sa stáča na severovýchod a juhovýchodne od obce Dobrá Voda (pri miestnej výrobnej prevádzke) ústi v nadmorskej výške cca 233 m n. m. do Hornej Blavy.

## Referencie

## Iné projekty

Kategória:Potoky na Slovensku
Kategória:Povodie Dudváhu
Kategória:Vodné toky v Brezovských Karpatoch
Kategória:Vodné toky v okrese Trnava
Kategória:Dobrá Voda (okres Trnava)